Paġna IL-KUNSILL GOVERNATTIV TAL-BANK ĊENTRALI EWROPEW, Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 27.1 tiegħu, Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea. Il-mandat tal-awdituri esterni li għandu bħalissa l-Bank Ċentrali ta' Malta ntemm wara l-verifika għas-sena finanzjarja 2013. Huwa għalhekk meħtieġ li jinħatru awdituri esterni mis-sena finanzjarja 2014. Il-Bank Ċentrali ta' Malta għażel lil PricewaterhouseCoopers bħala l-awdituri esterni tiegħu għas-snin finanzjarji 2014 sa 2018, Huwa rrakkomandat illi PricewaterhouseCoopers għandhom jinħatru bħala l-awdituri esterni tal-Bank Ċentrali ta' Malta għas-snin finanzjarji 2014 sa 2018. Magħmul fi Frankfurt am Main, is-17 ta' April 2014. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7153. Il-EUR-Lex hu l-aċċess fuq l-Internet għal-liġi Ewropea. Isem il-prodott Deskrizzjoni tal-prodott. Żona ġeografika Prova tal-oriġini Metodu tal-produzzjoni Rekwiżiti nazzjonali Oħrajn [Ippakkjar] Emenda tad-Dokument Uniku jew tal-Iskeda Sommarja Emenda għall-Ispeċifikazzjoni tad-DPO jew l-IĠP irreġistrata, li għaliha la d-Dokument Uniku u lanqas l-Iskeda Sommarja ma ġew ippubblikati Emenda għall-Ispeċifikazzjoni li ma teħtieġx emenda għad-Dokument Uniku ppubblikat (l–Artikolu 9(3) tar-Regolament (KE) Nru 510/2006) Emenda temporanja għall-Ispeċifikazzjoni li tirriżulta mill-impożizzjoni ta' miżuri obbligatorji sanitarji jew fitosanitarji mill-awtoritajiet pubbliċi (l-Artikolu 9(4) tar-Regolament (KE) Nru 510/2006) In-nomenklatura ġiet aġġornata skont id-denominazzjonijiet xjentifiċi l-aktar reċenti tal-mikoloġija. Ma ġewx miżjuda jew imħassra varjetajiet ġodda man-nomenklatura l-ġdida. Ġiet introdotta l-kategorija tal-faqqiegħ niexef, b'deskrizzjoni tar-rekwiżiti tal-kummerċjalizzazzjoni sabiex tkun tista' tintuża d-denominazzjoni "Fungo di Borgotaro" anki għall-prodott imnixxef. Sal-lum il-produzzjoni tal-"Fungo di Borgotaro" tista' tintuża biss għall-prodott frisk għaliex l-ispeċifikazzjoni tal-prodott ma fihiex deskrizzjoni tal-kategorija tal-faqqiegħ niexef jew tal-mod kif tnixxfu. Storikament - qabel ir-reġistrazzjoni tad-denominazzjoni - hemm evidenza tal-preservazzjoni ta' dan il-faqqiegħ permezz tat-tnixxif. It-tnixxif dejjem kien ta' importanza primarja għall-popolazzjoni taż-żona għaliex dan kien jippermetti l-kummerċ tiegħu, kif evidenzjat mid-dokumenti storiċi u fir-referenzi li hemm fil-punti (d) u (f) tal-Iskeda Sommarja tal-1994. L-espressjoni "kontenut ta' ilma taħt id-90 %" ġiet mibdula għal "kontenut ta' ilma li ma jaqbiżx id-90 %". Studji empiriċi wrew li ċertu kampjuni b'saħħithom għandhom kontenut ta' ilma ta' eżattament 90 %. Iż-żona ġeografika tal-produzzjoni ġiet estiża biex tinkludi l-muniċipalitajiet ta' Berceto, Compiano, Tornolo u Bedonia fil-Provinċja ta' Parma, u l-muniċipju ta' Zeri fil-Provinċja ta' Massa Carrara. Dawn il-muniċipalitajiet jikkonfinaw maż-żona ta' produzzjoni attwali. Għal kull wieħed minn dawn, maż-żmien ħarġu fatturi li, minbarra l-kontinwità territorjali u pedoklimatika, żguraw il-kontinwità tal-esperjenza storika, ta' tradizzjonijiet u ta' rabta mal-ambjent bħal fit-territorji li attwalment huma inklużi fl-ispeċifikazzjoni tal-prodott. It-territorji li huma inklużi fiż-żona oriġinali u dawk li għalihom qed jintalab li jiġu inklużi jikkondividu l-istess metodi ta' ġestjoni tal-patrimonju tal-faqqiegħ u tal-bosk. Fil-fatt, kważi ħamsin sena ilu, f'dawn iż-żoni ġew stabbiliti riżervi speċjali għas-salvagwardja tal-faqqiegħ u ġew adottati anki l-istess regolamenti għall-ġbir. Ġew aġġornati l-proċeduri li l-operaturi jridu jeżegwixxu sabiex jiggarantixxu l-oriġini tal-prodott. Ġew eliminati d-dettalji tekniċi relatati mat-tip ta' ġestjoni tal-boskijiet u n-numru ta' standards favur test iżjed sempliċi fl-ispeċifikazzjoni tal-prodott li jirreferi għall-konformità mar-regoli reġjonali tal-forestrija Ġie iċċarat fl-ispeċifikazzjoni tal-prodott il-perjodu ta' ġbir għall-"Fungo di Borgotaro". L-għażla tal-perjodu tal-bidu u tat-tmiem tal-operazzjonijiet tal-ġbir kienet ibbażata fuq it-tifriħ tal-faqqiegħ li jiddependi minn kundizzjonijiet klimatiċi partikolari li jseħħu fil-perjodu mmarkat mill-1 ta' April sat-30 ta' Novembru. Din il-kjarifikazzjoni tal-perjodu ta' ġbir hija maħsuba biex tiġġieled il-kummerċjalizzazzjoni tal-prodotti frawdolenti bħala "Fungo di Borgotaro" fi staġuni li fihom ma jistax jinstab. Ġiet imħassra l-informazzjoni relatata mal-projbizzjoni fuq il-ġbir ta' sporokarpi li għandhom dijametru tal-kappell ta' inqas minn 2 cm, sakemm dawn ma jikbrux flimkien ma' sporokarpi ta' daqs ikbar mil-limitu msemmi. Id-dijametru minimu għall-ġbir huwa stabbilit fil-leġiżlazzjoni reġjonali, għalhekk huwa biżżejjed li jkun hemm konformità mar-regolamenti fil-qasam. Ġie kkoreġut żball fl-Artikolu 6(b) - il-koniferi ma jistgħux jinqatgħu perjodikament u għalhekk mhux possibbli li jinbidel il-metodu ta' ġestjoni tal-bosk. Ġew introdotti regoli relatati mat-tikkettar tal-prodott imnixxef. Iddaħħal il-logo tal-"Fungo di Borgotaro IGP" u d-deskrizzjoni tiegħu. Ġew introdotti regoli relatati mal-ippakkjar tal-prodott imnixxef. Għall-prodott frisk ġiet inkluża l-possibbiltà ta' ppakkjar tal-prodott anki f'kaxex żgħar (25 cm x 30 cm) għall-kummerċjalizzazzjoni ta' kwantitajiet iżgħar mit-3 kg previsti għall-kaxex tradizzjonali. Klassi 1.6: Frott, ħxejjex u ċereali, friski jew ipproċessati L-indikazzjoni ġeografika protetta "Fungo di Borgotaro" hi ristretta għal sporokarpi friski u niexfa tal-varjetajiet li ġejjin ta' Boletus Sez. Mal-ħruġ għall-konsum, il-faqqiegħ jista' jkun frisk jew imnixxef, u l-varjetajiet kollha jrid ikollhom kwalitajiet speċifiċi organolettiċi. B'mod partikolari, ir-riħa tal-isporokarpi għandha tkun ikkaratterizzata minn aroma nadifa u mhux pikkanti mingħajr ħjiel ta' tiben, sugu jew injam frisk. Speċifikazzjonijiet kummerċjali Il-"Fungo di Borgotaro" mibjugħ frisk irid ikun b'saħħtu, b'zokk u kappell sodi, ħieles minn ħamrija u materja barranija. L-isporokarpi ma jridx ikollhom alterazzjonijiet subkutanji minħabba larvi tad-Diptera jew insetti oħra fuq aktar minn 20 % tal-wiċċ. L-isporokarpi irid ikollhom wiċċ lixx, mhux deidratat, u kontenut tal-ilma li ma jaqbiżx id-90 % tal-piż totali jew piż speċifiku ta' bejn 0,8 u 1,1, ħieles minn tikmix minħabba t-telf ta' umdità. Għall-bejgħ tal-"Fungo di Borgotaro" niexef iridu jintużaw esklussivament il-kwalifikaturi li ġejjin: biċċiet u/jew partijiet tal-kappell u/jew taz-zokk biss, sħaħ matul l-ippakkjar, fi kwantitajiet ta' mhux inqas minn 60 % tal-prodott lest; kulur tal-laħam matul l-ippakkjar: abjad għal lewn il-krema; preżenza ta' frak li jirriżultaw biss mit-tqandil; traċċi ta' larvi: mhux iżjed minn 10 % bil-massa; imenju skur: mhux iżjed minn 5 % bil-massa; "speċjali", li jridu jissodisfaw il-karatteristiċi u r-rekwiżiti ta' preżentazzjoni li ġejjin: partijiet tal-kappell u/jew taz-zokk; kulur tal-laħam matul l-ippakkjar: lewn il-krema għal kannella fl-isfar; preżenza ta' frak li jirriżultaw biss mit-tqandil; traċċi ta' larvi: mhux iżjed minn 15 % bil-massa; imenju skur: mhux iżjed minn 10 % bil-massa; "kummerċjali", li jridu jissodisfaw il-karatteristiċi u r-rekwiżiti ta' preżentazzjoni li ġejjin: biċċiet tal-faqqiegħ inkluż frak: mhux iżjed minn 15 % bil-massa; kulur tal-laħam matul l-ippakkjar: kannella ċar għal kannella skur; preżenza ta' frak li jirriżultaw biss mit-tqandil; traċċi ta' larvi: mhux iżjed minn 25 % bil-massa; imenju skur: mhux iżjed minn 20 % bil-massa; Il-passi li jridu jittieħdu fiż-żona ġeografika huma dawk tal-produzzjoni u l-ġbir tal-faqqiegħ. L-isporokarpi friski jridu jiġu sseparati skont il-varjetà jekk dan huwa possibbli u jridu jiġu kkummerċjalizzati f'kontenituri tal-injam, preferibbilment tal-fagu jew tal-qastan, li huma 50 cm twal u 30 cm wiesgħa jew 25 cm x 30 cm, u jkollhom ġnub baxxi li jippermettuhom jiġu rranġati f'saff wieħed. Il-kontenitur irid jiġi kopert b'xibka b'faxxa ssiġġillata f'mod li jimpedixxi t-tneħħija tal-kontenut mingħajr ma jinkiser is-siġill. Il-prodott niexef irid ikun ippakkjat f'kontenituri tal-injam jew tal-qasab tal-bxiekel, f'pakketti jew f'kontenituri taċ-ċeramika jew tal-fuħħar, b'kontenut ta' 20, 50, 100 jew 200 gramma ta' prodott niexef u jkollhom numru progressiv tas-serje. L-ippakkjar għandu jkun issiġġillat f'mod li jimpedixxi t-tneħħija tal-kontenut mingħajr ma jinkiser is-siġill. Il-kontenituri jew l-ippakkjar għall-prodott frisk u niexef irid ikollhom il-kliem "Fungo di Borgotaro" u "Indicazione geografica protetta" (indikazzjoni ġeografika protetta) f'ittri stampati tal-istess daqs, kif ukoll il-logo tal-prodott, is-simbolu tal-Unjoni u referenzi li jidentifikaw: l-isem, l-isem kummerċjali u l-indirizz ta' min jippakkja u kwalunkwe informazzjoni oħra li ma għandhiex skop ta' tifħir u li ma tqarraqx il-konsumatur rigward in-natura u l-karatteristiċi tal-faqqiegħ. Il-logo tal-"Fungo di Borgotaro" hu dan li ġej: Iż-żona tal-produzzjoni għall-"Fungo di Borgotaro" tinkludi t-territorju xieraq tal-muniċipalitajiet ta' Berceto, Borgotaro (Borgo Val di Taro), Albareto, Compiano, Tornolo u Bedonia fil-Provinċja ta' Parma u tal-muniċipalitajiet ta' Pontremoli u Zeri fil-Provinċja ta' Massa Carrara Iż-żona tal-produzzjoni tal-"Fungo di Borgotaro" hi kkaratterizzata minn omoġeneità assoluta mill-aspett klimatiku f'termini ta' xita bi preċipitazzjoni uniformi fuq iż-żewġ naħat tal-Appennini, kif ukoll f'termini ta' temperaturi u l-meded tagħhom. Mil-lat ġeoloġiku ż-żona kollha hija kkaratterizzata minn formazzjonijiet li huma l-aktar ramlija, bi ftit żoni bit-tafal. Bħala konsegwenza anki l-profil pedoloġiku taż-żona huwa uniformi bħalma huma ż-żamma u ċ-ċirkolazzjoni tal-ilma ta' taħt l-art mix-xita fl-istrati ġeoloġiċi taħt il-ħamrija, li jiżguraw li jkun hemm biżżejjed umdità fil-bosk, fattur essenzjali għall-produzzjoni tal-faqqiegħ u b'mod partikolari għal dawn l-erba' varjetajiet ta' Boletus. Iż-żona kollha ta' produzzjoni għandha komuni wkoll il-ġestjoni tal-patrimonju tal-faqqiegħ. Fil-fatt, kważi ħamsin sena ilu, f'dawn iż-żoni ġew stabbiliti riżervi speċjali għas-salvagwardja tal-faqqiegħ, li adottaw anki l-istess regolamenti għall-ġbir; dawn ir-riżervi għandhom l-iskop li jirregolaw l-aċċess ta' persuni li jiġbru l-faqqiegħ, b'limitazzjonijiet fuq il-ġranet tal-ftuħ u l-kwantità ta' faqqiegħ li tista' tinġabar, bil-għan li jiġi protett il-bosk mill-isfruttament żejjed. Il-varjetajiet kollha tal-"Fungo di Borgotaro" huma kkaratterizzati minn riħa intensa u nadifa, mhux pikkanti mingħajr ħjiel ta' tiben, sugu jew injam frisk. Il-"Fungo di Borgotaro" jżomm ir-riħa tiegħu anki meta jiġi mnixxef, għall-kuntrarju tal-faqqiegħ tat-tip porċini minn żoni oħra, li jitilfu l-karatteristika organolettika tagħhom meta jiġu mnixxfa. Għal sekli r-reputazzjoni tal-"Fungo di Borgotaro" kompliet tikber fiż-żona ta' Valtaro u tal-Valmagra, u dan sar, fil-lingwaġġ u s-swieq lokali, wieħed mit-tipi ta' faqqiegħ l-aktar apprezzat. Dan ix-xogħol jiddeskrivi l-karatteristiċi tal-faqqiegħ, iż-żona tal-produzzjoni, kif ukoll id-drawwiet tal-ġbir u d-distribuzzjoni tal-prodott. Evidenza oħra tal-produzzjoni ta' dan il-faqqiegħ tinsab fid-dizzjunarju topografiku tad-Dukat ta' Parma, Piacenza u Guastalla del Lorenzo Molossi (Parma 1832-1834) u fil-ktieb ta' D. Tommaso Grilli "Manipolo di cognizioni con cenni storici di Albareto, di Borgotaro" (Ġabra ta' għarfien u rakkonti storiċi ta' Albareto ta' Borgotaro) ippubblikat fl-1893 fejn jissemgħu l-attivitajiet fir-reġjun u ssir referenza espliċita għall-preżenza u l-importanza taż-żona tal-produzzjoni tal-faqqiegħ u jiġu deskritti wkoll id-drawwiet tal-ġbir u l-ipproċessar. Il-"Fungo di Borgataro" kiseb importanza ekonomika vera u proprja fl-aħħar tal-1800, bl-istabbiliment tal-ewwel impriżi li bdew attivitajiet ta' kummerċjalizzazzjoni u pproċessar, permezz ta' proċedura ta' tnixxif. Fl-aħħar tal-1800 l-ipproċessar u l-kummerċjalizzazzjoni ta' dan il-prodott kibru tant li sostnew attività ta' esportazzjoni li kienet qed tiffjorixxi, b'mod partikolari lejn pajjiżi tal-Amerika ta' Fuq u l-Amerika t'Isfel. F'artiklu ta' C. Bellini tal-1933 li deher fuq "Avvenire Agricolo" (Il-Ġejjieni tal-Biedja) u ppubblikat mill-ġdid fl-1975 mill-Assoċjazzjoni "A. Emmanuelli" tispikka l-ħtieġa li tinkiseb awtorizzazzjoni tal-hekk imsejħa "marka tal-oriġini". Meta titqies l-importanza tat-tkabbir tal-faqqiegħ, l-Awtorità muniċipali ta' Borgotaro, permezz ta' regolament speċjali sa mill-1928, stabbilixxiet suq li jiftaħ darbtejn fil-ġimgħa għall-kummerċ tal-prodott, b'mod partikolari tal-varjetà mnixxfa. Ir-reputazzjoni tal-"Fungo di Borgotaro" tibqa' ħajja permezz ta' diversi artikli ppubblikati fuq magazins turistiċi, gastronomiċi kif ukoll permezz ta' avvenimenti organizzati kull sena. L-artiklu "Alla scoperta del Fungo di Borgotaro" (Niskopru l-Fungo di Borgotaro) (fil-magazin "Gustame" (Duqni) ta' Settembru 2009, p. 88-89) jirrakkonta dwar il-Borgo Val di Taro u l-widien tiegħu famużi għall-faqqiegħ. Il-magazin "Gustare l'Italia" (Togħmiet tal-Italja) (ta' Settembru 2011, p. 11) kien iddedika sezzjoni sħiħa għall-"Fungo di Bortogaro", it-territorju tal-produzzjoni tiegħu, il-karatteristiċi organolettiċi u l-impenn tal-assoċjazzjonijiet tal-produtturi li maż-żmien ħadmu għall-ħarsien ta' dan il-prodott ta' kwalità għolja. Ir-reputazzjoni tal-"Fungo di Borgotaro" hija marbuta wkoll mal-passjoni ta' ħafna persuni li jiġbru l-faqqiegħ li ġejjin minn partijiet oħra tal-Italja li fil-perjodu tal-ġbir jiffrekwentaw il-boskijiet taż-żoni ta' Valtaro. L-artiklu "Dalle Marche in cerca di porcini" (Mir-reġjun tal-Marche fit-tfittxija għall-faqqiegħ tat-tip porċini) (Gazzetta di Parma tas-17.10.2009) jirrakkonta l-interess muri mill-mikologi tar-reġjun tal-Marche fil-"Fungo di Borgotaro" u t-territorju tal-Valtaro. Barra minn hekk, sa mill-1975 isir festival kull sena tal-"Fungo di Borgotaro" fil-muniċipju ta' Borgo Val di Taro. Din l-Amministrazzjoni nediet il-proċedura ta' oġġezzjoni nazzjonali bil-pubblikazzjoni tal-proposta għal emenda tal-ispeċifikazzjoni tal-prodott tal-IĠP "Fungo di Borgotaro" fil-Gazzetta Uffiċjali tar-Repubblika Taljana Nru 161 tal-11.7.2013. It-test sħiħ tal-ispeċifikazzjoni tal-prodott jinsab disponibbli fuq dan l-indirizz: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed jaċċessa direttament il-paġna ewlenija tas-sit tal-Ministru tal-Politika Agrikola, tal-Ikel u tal-Foresti (www.politicheagricole.it), billi jikklikkja fuq "Qualità e sicurezza" (fuq in-naħa ta' fuq tax-xellug tal-iskrin) u wara fuq "Disciplinari di Produzione all'esame dell'UE". Il-Bulgarija Klassi 3.2: Żjut essenzjali Ilma Il-ħsad tal-inwar tal-ward normalment jibda f'Mejju, f'għelieqi b'altitudni ta' bejn 300-400 metru 'l fuq mill-baħar u jkompli għal madwar 20-25 jum, meta l-inwar ikunu laħqu l-maturità meħtieġa u jkollhom minn 14-40 petali ħomor fir-roża u fwieħa pjaċevoli u karatteristika. Il-ħsad tal-inwar tal-ward jibda mill-5-6 a.m. u jibqa' għaddej sal-11-12 p.m. Il-kwalità ta' "Bulgarsko rozovo maslo" hija ggarantita mill-konformità mar-rekwiżit li l-inwar tal-ward jiġi pproċessat mhux aktar tard minn 10-15 sigħat wara li jkun nħasad, sabiex tkun ippreservata l-freskezza u l-kwalità tal-materja prima. In-nawra tiġi ttrasportata lejn id-distillerji immedjatament wara l-ħsad, u d-distillazzjoni titwettaq b'mod kontinwu f'kull ħin tal-ġurnata. L-inwar tal-ward jintgħażel: xi wħud immorru għall-ipproċessar immedjat u oħrajn biex jinħażnu għal mhux aktar minn 15 siegħa (meta t-temp ikun kiesaħ u t-temperatura tal-fjura ma tkunx aktar minn 20 °C) qabel id-distillazzjoni, skont iż-żmien tal-ħsad. Ir-reġjun ġeografiku fejn jiġi prodott il-"Bulgarsko rozovo maslo" jinkludi l-muniċipalitajiet li ġejjin: Il-warda Damaska titkabbar b'mod tradizzjonali fil-Wied tal-Ward (Rozovata Dolina) fiċ-ċentru tal-Bulgarija f'altitudni ta' bejn 370 u 625 m. Ir-reġjun huwa kkaratterizzat minn ħamrija kannella ħafifa u ramlija tal-foresti li ma żżommx ilma, u kundizzjonijiet klimatiċi favorevoli għat-tkabbir tal-ward. Bis-saħħa ta' xtiewi mmoderati u temperatura medja annwali ta' 10,6 °C, l-inwar jibdew jarmu fi Frar. Il-livelli għolja ta' umdità f'Mejju u Ġunju huma l-aħjar biex l-inwar jiffjorixxu bil-mod u b'mod uniformi waqt il-perjodu tal-ħsad. Il-produzzjoni ta' "Bulgarsko rozovo maslo" hija attività ta' xogħol tradizzjonali tal-popolazzjoni tar-Rozovata Dolina. Matul aktar minn 300 sena ta' storja, il-popolazzjoni lokali akkumulat għarfien speċjalizzat tal-iżvilupp ta' żrieragħ ta' kwalità għolja u ta' kultivazzjoni tal-ward u forniet lill-industrija b' innovazzjoni teknoloġika. Il-ħsad isir fuq perjodu ta' bejn 20 u 30 jum u jirrikjedi ħiliet speċifiċi: bosta sigħat qabel s-sebħ u filgħodu kmieni l-inwar li jkollhom talanqas petala waħda miftuħa jinħasdu flimkien mas-sepali, mingħajr ma ssir ħsara lill-fergħa jew lill-fergħat. Il-blanzuni magħluqa jitħallew fuq iz-zokk għall-ħsad aktar tard. Dawk id-distillaturi esperjenzati biss huma kkwalifikati biex jiġġudikaw meta n-nawra hija lesta biex titqiegħed fil-lampik, biex jiddeterminaw il-proporzjon tal-ilma mal-inwar u biex jiddeċiedu l-aħjar temperatura ta' distillazzjoni. Dawn il-ħiliet jiġu mgħoddija minn ġenerazzjoni għall-oħra, u jservu biex itejbu l-lampiki li fihom jiġi prodott il-"Bulgarsko rozovo maslo", u b'hekk tiġi żgurata b'mod konsistenti l-kwalità għolja tal-prodott aħħari. Il-karatteristiċi speċifiċi u distintivi tal-"Bulgarsko rozovo maslo" huma l-aroma rikka tiegħu, il-kulur pallidu, isfar fl-aħdar, il-kwalitajiet fissattivi tajbin ħafna, l-aroma dejjiema tiegħu u l-kompożizzjoni bbilanċjata ta' sustanzi volatili u idrokarburi tiegħu. Il-karatteristiċi kimiċi tal-"Bulgarsko rozovo maslo" huma marbutin mill-qrib mal-karatteristiċi ġeografiċi tar-reġjun u jiddistingwuh miż-żjut tal-ward prodotti f'inħawi oħra tad-dinja. Dawn huma: il-kontenut taċ-ċitronellol 24-35 % (meta mqabbel ma' 39-49 % għal produtturi f'inħawi oħra tad-dinja); proporzjon ta' ġeranjol ta' 1,1:2,5 meta mqabbel ma' 2,3:4,8 għal produtturi f'inħawi oħra tad-dinja); karatteristika li tiddistingwi l-"Bulgarsko rozovo maslo" hija l-preżenza ta' ħafna kompenenti tipiċi bħal farnesol u aċetat tal-ġeranil, u kontenut baxx tal-metilewġenol. Il-kwalitajiet speċifiċi ta' "Bulgarsko rozovo maslo" jirriżultaw mill-azzjoni kollettiva ta' fatturi marbutin maż-żona ġeografika. Kundizzjonijiet klimatiċi li jinfluwenzaw li l-inwar jiffjorixxu b'mod uniformi, ir-rendiment u l-kontenut taż-żejt tan-nawra huma t-temperaturi moderati (15-25 °C), l-umdità atmosferika għolja ('il fuq minn 60 %), il-varjazzjoni limitata bejn it-temperaturi ta' binhar u dawk ta' billejl, u grad suffiċjenti ta' ilma fil-ħamrija. Dawn il-kundizzjonijiet jassiguraw li l-ward jiffjorixxu b'mod uniformi u sħiħ u jakkumulaw kwantitajiet kbar ta' żejt tal-ward ta' kwalità għolja. Biex issir estrazzjoni ta' kemm jista' jkun mill-kostitwenti prezzjużi, it-teknika użata biex tipproduċi l-"Bulgarsko rozovo maslo" tirrikjedi li l-inwar tal-ward jiġi pproċessat b'mod kontinwu fil-ħinijiet kollha, immmedjatament wara l-ħsad; għal din ir-raġuni, id-distilleriji jinsabu qrib l-għelieqi tal-ward. Rapporti uffiċjali lill-Ministeru tal-Affarijiet Barranin Bulgaru mill-konsulati u mid-delegazzjonijiet tiegħu fi New York (l-Istati Uniti), Vichy (Franza) u North Perth (l-Awstralja) u diversi dokumenti mill-perjodu 1939-45 jindikaw interess qawwi fil-"Bulgarsko rozovo maslo", li kompla anke matul it-Tieni Gwerra Dinjija. Ittra tad-19 ta' Diċembru 1939 mill-Konsulat tar-Renju Bulgaru lill-Ministeru, miktuba b'ortografija Bulgara qadima tirrapporta li "Mr. William A. Hoffman, inġinier tal-kimika li bħalissa qiegħed ibbażat fi New York, informana li hu jixtieq u huwa kapaċi jwaqqaf negozju regolari tal-'Bulgarsko rozovo maslo' b'kundizzjonijiet favorevoli ħafna għaż-żewġ partijiet". F'ittra datata l-20 ta' Jannar 1941, kunsillier għall-ekonomija tal-ministeru, is-Sur K. Dobrev, informa lid-delegazzjoni tar-Renju Bulgaru f'Vichy bil-"kundizzjonijiet li taħthom il-'Bulgarsko rozovo maslo' jista' jinbiegħ fil-parti okkupata ta' Franza". Ittra bid-data tal-24 ta' Frar 1944 infurmat lil Ministeru li "il-prezz tal-'Bulgarsko rozovo maslo' bħalissa huwa ta' 5 000 Franki Żvizzeri għal kull kilogramma." L-East-West Trading Company tal-Awstralja iddikjarat fil-5 ta' Ottubru 1945 li "Barra minn dan, aħna interessati ħafna fil-'Bulgarsko rozovo maslo' jew biex nirrappreżentaw il-manifatturi tiegħu fl-Awstralja". Iċ-ċelebrazzjonijiet li jimmarkaw it-triċentinarju tal-industrija taż-żejt tal-ward fil-Bulgarija saru fil-1964, u l-Kamra tal-Kummerċ Bulgara u d-Direttorat tal-Ward Bulgaru taw medalji tad-deheb u premjijiet lil diversi organizzazzjonijiet li kienu kkontribwew għall-iżvilupp tas-settur. Il-Festival tradizzjonali tal-Ward ttella' kull sena sa mill-1903: ir-rekreazzjonjiet tal-ħsad u d-distillar tal-ward huma karatteristiċi regolari ta' dan il-festival. Qabel it-Tieni Gwerra Dinjija, il-"Bulgarsko rozovo maslo" ssodisfa bejn 70-90 % tad-domanda dinjija taż-żejt tal-ward. Attwalment l-Bulgarija tipproduċi minn 1,5 sa 2 tunnellati fis-sena, li 'l biċċa l-kbira jiġu esportati. Hija issa tissodisfa minn 40 sa 50 % tad-dom' Każanlak fl-okkażjoni ta' sessjoni xjentifika għall-ġublew tat-2 ta' Lulju 2007. Fl-1994 il-"Bulgarsko rozovo maslo" ġie irreġistrat fir-Reġistru tal-Brevetti tal-Istat Bulgaru bħala denominazzjoni tal-oriġini protetta taħt in-Nru 052-01.
Extracted from C_122_2014.html